Runway Night Run blev i nat afviklet på start- og landingsbanerne i Aalborg Lufthavn og på Flyvestation Aalborg.

Aalborg lufthavn og Flyvestation Aalborg lukkede i nat nogle af landingsbanerne for at give plads til knap 1400 løbeglade motionister. Runway Night Run begyndte klokken 02.00 og deltagerne kunne kaste sig over ruter på både 5 og 10 km. Arrangementet var et velgørenhedsløb. Overskuddet går til krigsskadede veteraner, med det formål at hjælpe dem tilbage til et aktivt idrætsliv.